Piibe Linnus

Piibe Linnus (2025. aastani Piibe Tammemäe; sündinud 17. jaanuaril 1990) on eesti orienteeruja, õpetaja ja treener.

Ta on õppinud Hagudi Põhikoolis ja lõpetanud 2008. aastal Tallinna Nõmme Gümnaasiumi. 2012. aastal lõpetas ta Tartu Ülikooli kehalise kasvatuse ja spordi erialal.

Aastatel 2012–2019 töötas ta Kajamaa Põhikoolis kehalise kasvatuse õpetajana. Alates 2019. aasta sügisest töötab ta Audentese Erakoolis ja tegutseb orienteerumistreenerina Audentese Spordiklubis.Jonatan Karjus. Õpetaja Piibe Tammemäe elab orienteerumisele. Õpetajate Leht, 23.02.2018Eesti spordiregister

2007. aastal tuli ta OK Orvand/NewBalance võistkonnas Jüriööjooksu võitjaks.

2008. ja 2009. aastal osales ta orienteerumisjooksu juunioride maailmameistrivõistlustel.World of O. Athlete profile: Piibe Tammemäe

Aastatel 2009–2022 on ta Eesti meistrivõistlustelt orienteerumises erinevatel orienteerumisaladel võitnud 5 kulda (2009. aastal suusaorienteerumise sprindis; 2021. ja 2002. aastal rattaorienteerumise sprindis ja lühirajal ), 8 hõbedat ja 18 pronksi.Piibe Tammemäe sporditulemused

2017. aasta rogaini maailmameistrivõistlustel Lätis Razna rahvuspargis sai ta koos Eleri Hirvega naiskondade arvestuses 4. koha. 2018. aasta rogaini Euroopa meistrivõistlustel Ukrainas Karpaatide mäestikus tuli ta naiskondade arvestuses koos Eleri Hirvega Euroopa meistriks. 2019. aasta rogaini MM-il Hispaanias Püreneede mäestikus võitis ta koos Eleri Hirvega naiskondade arvestuses hõbeda. Rogaini Euroopa meistrivõistlustel 2020 Lätis Tukumsi lähedal ja 2021 Eestis Otepääl võitis ta naiskondade arvestuses kulla koos Hannula-Katrin Pandisega. Rogaini MM-idel 2022. aastal Tšehhis Paprsekis ja 2023. aastal USA-s Sierra Nevada mäestikus võitis ta koos Reeda Tuula-Fjodoroviga naiskondade arvestuses hõbeda.

2015., 2016. ja 2018. aastal võitis ta Eesti meistrivõistlustel aerutamises meremaratoni distantsil kahesüstal koos Mariann Sulega naiskondade arvestuses hõbeda, 2020. aastal koos Reeda Tuula-Fjodoroviga pronksi.

Tunnustus
2009 Juuru valla spordipreemia

Isiklikku
Tema abikaasa Sander Linnus ning vennad Timmo ja Lauri Tammemäe on samuti orienteerujad.

Viited

Kategooria:Eesti orienteerujad
Kategooria:Tallinna Nõmme Gümnaasiumi vilistlased
Kategooria:Tartu Ülikooli kehakultuuriteaduskonna vilistlased
Kategooria:Eesti kehalise kasvatuse õpetajad
Kategooria:Sündinud 1990